stanford-oval/wikipedia huggingface dataset:
กฤษดา สุโกศล แคลปป์
ครอบครัว

น้อย วงพรูสมรสกับนางเมลานี สุโกศล แคลปป์เป็นลูกครึ่งฮ่องกง - อังกฤษเป็นคุณครูโรงเรียนนานาชาติและมีลูกสองคน (ลูกครึ่งจีน-สิงคโปร์) ชื่อว่า ฟินน์และโรซี่
อาการบาดเจ็บ

น้อย วงพรู เคยต้องรักษาอาการบาดเจ็บจากขามาแล้วสองครั้ง และทุกครั้งมันจะเกิดในช่วงสำคัญ ครั้งแรกเกิดขึ้นโชว์หนึ่งก่อนคอนเสิร์ต Pru & Modern Dog – ทุกสิ่ง (For Fat Live Pru & Modern Dog) ซึ่งเขาโลดโผนกับโชว์จนตกเวที อีกครั้งคือช่วงก่อนอัลบั้มชุดที่สอง (Zero) น้อยไปเล่นกีฬาแล้วหัวเข่าหักจนต้องใส่เฝือกโปรโมตอัลบั้มนั้นในช่วงแรก โดยน้อยกำลังอยู่ในช่วงรักษาอาการเส้นประสาทที่ขาอักเสบ ซึ่งต้องฟื้นฟูและบำบัดโดยการกระตุ้นด้วยไฟฟ้าที่เรียกว่า Electrical Stimulation โดยคาดว่าจะหายในราวสี่เดือน
จุดยืนทางการเมือง

น้อย วงพรู เป็นหนึ่งในศิลปินที่สนับสนุนการประท้วงในประเทศไทย พ.ศ. 2563–2564
แหล่งข้อมูลอื่น

ชีวประวัติ กฤษดา สุโกศล แคลปป์ ที่ ฐานข้อมูลภาพยนตร์ไทย
ไททศมิตร

| ไททศมิตร |
| --- | --- |
ที่เกิด: กรุงเทพมหานคร  ไทย
แนวเพลง:  ร็อก  ออลเทอร์นาทิฟร็อก  บลูส์  ป็อป  อินดี  เพื่อชีวิต  
ช่วงปี: พ.ศ. 2561–ปัจจุบัน
ค่ายเพลง: HereTos. Records (พ.ศ. 2561) ยีนแล็บ (พ.ศ. 2562–ปัจจุบัน)

สมาชิก:  อิชณน์กร พึ่งเกียรติรัศมี (จ๋าย)  ตฤณสิษฐ์ สิริพิชญาศานต์ (โมส)  ปัณณสิทธิ์ สุขโหตุ (มีน)  ธนกฤต สองเมือง (เจ)  เจษฎา ปัญญา (เจต)  พัฒนภูมิ ชอุ่มผล (ตุ๊ก) 
ไททศมิตร (อังกฤษ: Taitosmith; เขียนในรูป TaitosmitH) เป็นวงดนตรีร็อกสัญชาติไทยที่นิยามตัวเองว่าเป็น "วงดนตรีเพื่อชีวิตยุคใหม่"
ประวัติ

วงนี้ก่อตั้งขึ้นในปี พ.ศ. 2561 โดยนักดนตรีอินดี้ คือ จ๋าย - อิชณน์กร พึ่งเกียรติรัศมี เริ่มตั้งคำถามต่อความเป็นไปในระบบสังคมทุนนิยมในยุคปัจุบัน ที่ทุกคนทำทุกอย่างเพื่อที่จะได้มาซึ่งทรัพย์สิน เงิน ทอง และความมั่งคั่งเป็นหลัก จนหลงลืมสิ่งแวดล้อมรอบตัว เช่น สัตว์, ธรรมชาติ และที่สำคัญคือเพื่อนมนุษย์ด้วยกันเอง จนกระทั่งจ๋ายมีโอกาสทำงานในเทศกาลดนตรี บิกเมาน์เทนมิวสิกเฟสติวัล จึงค้นพบว่าดนตรีเป็นสื่อที่มีอิทธิพลที่จะสื่อกับคนฟังหรือสังคมได้อย่างตรงไปตรงมา และได้ผลอย่างรวดเร็ว จึงเริ่มจากการชักชวนเพื่อนที่เคยแบ่งปันผลงานเพลงกันฟังในสมัยศึกษาในมหาวิทยาลัย คือ โมส - ตฤณสิษฐ์ สิริพิชญาศานต์ จนมีการปรึกษากันและเห็นตรงกันว่าแนวเพลงที่เหมาะกับการสื่อสารอุดมการณ์ที่มีอยู่ที่สุดคือ "เพลงเพื่อชีวิต" และได้สมาชิกคนอื่น ๆ มารวมกันจนครบจำนวน 6 คน
พวกเขาประสบความสำเร็จอย่างรวดเร็วจากการทำเพลงจำนวน 2 เพลง ในสังกัด HereTos. Records คือ Pattaya Lover ซึ่งเป็นเพลงแนวไทยป็อป และ เป็นตะลิโตน ที่ผสมแนวเพลงนีโอโซล พร้อมกับได้รับเชิญให้เข้าร่วมรายการ "นักผจญเพลง" ทางสถานีโทรทัศน์ไทยพีบีเอส ซึ่งเพลง เป็นตะลิโตน ที่แสดงในรายการนั้นมีผู้รับชมในยูทูบจำนวนถึง 12,000,000 วิว ตามมาด้วยซิงเกิ้ลที่ 3 Hello Mama ซึ่งเป็นแนวเดียวกันที่ปล่อยออกมาในช่วงปลายปี ซึ่งมีเนื้อร้องภาษาอังกฤษผสมภาษาอีสาน
ทางวงได้เซ็นสัญญากับค่ายเพลงยีนแล็บ ในเครือจีเอ็มเอ็ม แกรมมี่ เนื่องจาก โอม - ปัณฑพล ประสารราชกิจ นักร้องนำวงค็อกเทล ซึ่งเป็นผู้บริหารของค่ายเพลงยีนแล็บ ได้ดูคลิปเพลง แดงกับเขียว จึงชักชวนให้มาร่วมงานด้วย และออกอัลบั้มแรกในชื่อเดียวกับวงในปี พ.ศ. 2562
ต้นปี พ.ศ. 2565 ไททศมิตรออกอัลบั้มชุดที่ 2 ชื่อ เพื่อชีวิตกู โดยมีเพลงที่กลายเป็นปรากฏการณ์ไวรัลในติ๊กต็อก คือเพลง นักเลงเก่า ซึ่งเป็นเพลงประกอบภาพยนตร์ยอดนิยมแนวอาชญากรรม 4 KINGS อาชีวะ ยุค 90 ที่จ๋ายร่วมแสดงด้วย พร้อมด้วยอีก 1 เพลง คือ ไทเท่ ที่ได้ศิลปินเพลงลูกทุ่งผู้ล่วงลับและศิลปินแห่งชาติอย่าง ไวพจน์ เพชรสุพรรณ มาร่วมร้อง และถือเป็นผลงานสุดท้ายในชีวิตของไวพจน์
เพลงของไททศมิตรมุ่งเน้นไปที่แง่มุมต่าง ๆ ของสังคม ชีวิตมนุษย์ ปัญหาเศรษฐกิจ ตลอดจนการเสียดสีทางการเมือง
ชื่อวงดนตรี "ไททศมิตร" ประกอบด้วยองค์ประกอบ 3 สิ่งคือ ไท แปลว่า "อิสระ" ทศ แปลว่า "สิบ" และ มิตร แปลว่า "มิตรภาพ" ความหมายโดยรวมคือ "กลุ่มคนที่รักอิสระ 10 คนที่เริ่มต้นและทำทุกอย่างด้วยมิตรภาพ" แม้จะมีสมาชิกหลักเพียง 6 คน แต่พวกเขายังระลึกถึงผู้เกี่ยวข้องทั้งเบื้องหน้าและเบื้องหลังความสำเร็จของพวกเขา ดังนั้นจึงใช้ชื่อที่สื่อความหมายว่าสิบ
สัญลักษณ์ของวงมีลักษณะคล้ายเสาชิงช้าหรือไผฟาง (ซุ้มประตูจีนโบราณ) เนื่องจากชื่อวงเป็นการการเล่นคำของตัวอักษรภาษาอังกฤษสองตัว คือ T และ H
สมาชิก

อิชณน์กร พึ่งเกียรติรัศมี (จ๋าย) – ร้องนำ,กีตาร์โปร่ง เกิดวันที่ 15 พฤศจิกายน พ.ศ. 2534 เกิดที่ อำเภอหาดใหญ่ จังหวัดสงขลา
ตฤณสิษฐ์ สิริพิชญาศานต์ (โมส) – ร้องนำ ,ริทึ่มกีตาร์
ปัณณสิทธิ์ สุขโหตุ (มีน) – ลีดกีตาร์
ธนกฤต สองเมือง (เจ) – คีย์บอร์ด ,ร้องประสาน
เจษฎา ปัญญา (เจต) – กีตาร์เบส
พัฒนภูมิ ชอุ่มผล (ตุ๊ก) – กลองชุด
จุดยืนทางการเมือง

วงไททศมิตรสนับสนุนการประท้วงในประเทศไทย พ.ศ. 2563–2564 โดยประกาศว่าวงของเขาจะแสดงฟรีทุกการชุมนุม  และมีการปล่อยเพลงเพื่อเรียกร้องสิทธิเสรีภาพด้วย โดยเฉพาะอิชณน์กร นักร้องนำ ได้แสดงความคิดเห็นทางการเมือง   และเรียกร้องการแก้ไขความผิดต่อองค์พระมหากษัตริย์ไทย
ผลงานเพลง > สตูดิโออัลบั้ม

ไททศมิตร (พ.ศ. 2562)
เพื่อชีวิตกู (พ.ศ. 2565)
ภาคพิสดาร   (พ.ศ. 2567)
ผลงานเพลง > อัลบั้มพิเศษ

Mini EP (พ.ศ. 2562)
TaitosmitH Special Boxset (รุ่นจำกัด; พ.ศ. 2564)
ผลงานเพลง > เพลงพิเศษ (ไม่มีในสตูดิโออัลบั้ม)

Pattaya Lover (พ.ศ. 2561)
เป็นตะลิโตน (พ.ศ. 2561)
Bonus Track (พ.ศ. 2561)
อนัตตา (พ.ศ. 2562)
โคราชา (พ.ศ. 2563)
หัวหน้าสืบ (พ.ศ. 2563)
เจตจำนงเสรี (พ.ศ. 2563)
เบื่อ (พ.ศ. 2564)
น้าค่อม (พ.ศ. 2564)
ใจแผ่นดิน (พ.ศ. 2564)
หัวใจเสรี (พ.ศ. 2564)
ใต้หล้า Ost. ใต้หล้า (พ.ศ. 2565)
มึงกับกู (เฉพาะจ๋าย - อิชณน์กร พึ่งเกียรติรัศมี ในนาม บิลลี่ อินทร) Ost. 4KINGS (พ.ศ. 2565)
วัยหนุ่ม Feat. Rasmee Isan Soul Ost. วัยหนุ่ม 2544 (พ.ศ. 2567)
ผลงานเพลง > เพลงประกอบภาพยนตร์และละคร

| ปี | ชื่อเพลง | ภาพยนตร์หรือละคร | หมายเหตุ |
| --- | --- | --- | --- |
| พ.ศ. 2563 | ยุติ-ธรรม | คืนยุติ-ธรรม |  |
| พ.ศ. 2564 | นักเลงเก่า | 4KINGS | ขับร้องร่วมกับ D Gerrard |
| พ.ศ. 2564 | มึงกับกู | 4KINGS | เฉพาะจ๋าย - อิชณน์กร พึ่งเกียรติรัศมี ในนาม บิลลี่ อินทร |
| พ.ศ. 2565 | ใต้หล้า | ใต้หล้า |  |
| พ.ศ. 2567 | วัยหนุ่ม | วัยหนุ่ม 2544 | ขับร้องร่วมกับ Rasmee Isan Soul |
คอนเสิร์ต

LEO presents 'กูฟังเพลงไท' - 14 และ 15 กันยายน พ.ศ. 2567 ธันเดอร์โดม เมืองทองธานี
รางวัล

| ปี | รางวัล | สาขาที่เข้าชิง | เสนอชื่อเข้าชิง | จากผลงาน | ผลการตัดสิน |
| --- | --- | --- | --- | --- | --- |
| 2566 | โทตี้มิวสิกอวอร์ดส์ 2022 | อัลบั้มแห่งปี | ไททศมิตร | "ชีวิตเพื่อกู" | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | บันทึกเสียงแห่งปี | ไททศมิตร | "โคโยตี้" ร่วมกับ มิลลิ | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | ศิลปินแห่งปี – กลุ่ม | ไททศมิตร |  | ชนะ |
| 2566 | โทตี้มิวสิกอวอร์ดส์ 2022 | อัลบั้มแพ็กเกจแห่งปี | ไททศมิตร | "เพื่อชีวิตกู" ออกแบบโดย GHOSTFAC | เสนอชื่อเข้าชิง |
| 2566 | The Guitar Mag Awards 2023 | The Guitar Man Of The Year | มีน - ปัณณสิทธิ์ สุขโหตุ | "ผีพนัน" | ชนะ |
ดูเพิ่ม

ดนตรีไทย
เพลงเพื่อชีวิต
แหล่งข้อมูลอื่น

ไททศมิตร ที่เฟซบุ๊ก
ไททศมิตร ที่อินสตาแกรม
เซเรียอา ฤดูกาล 1996-1997

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  | เซเรียอาฤดูกาล 1996-97 | แต้ม | เล่น | ชนะ | เสมอ | แพ้ | ได้ | เสีย |
| 1. | ยูเวนตุส | 65 | 34 | 17 | 14 | 3 | 51 | 24 |
| 2. |  ปาร์ม่า | 63 | 34 | 18 | 9 | 7 | 41 | 26 |
| 3. |  อินเตอร์ | 59 | 34 | 15 | 14 | 5 | 51 | 35 |
| 4. | ลาซิโอ | 55 | 34 | 15 | 10 | 9 | 54 | 37 |
| 5. |  อูดิเนเซ่ | 54 | 34 | 15 | 10 | 9 | 53 | 41 |
| 6. |  ซามป์โดเรีย | 53 | 34 | 14 | 11 | 9 | 60 | 46 |
| 7. |  โบโลญญ่า | 49 | 34 | 13 | 10 | 11 | 50 | 44 |
| 8. |  วีเซนซ่า | 47 | 34 | 12 | 11 | 11 | 43 | 38 |
| 9. |  ฟิออเรนติน่า | 45 | 34 | 10 | 15 | 9 | 46 | 41 |
| 10. |  อาตาลันต้า | 44 | 34 | 11 | 11 | 12 | 44 | 46 |
| 11. |  มิลาน | 43 | 34 | 11 | 10 | 13 | 43 | 45 |
| 12. |  โรม่า | 41 | 34 | 10 | 11 | 13 | 46 | 47 |
| 12. |  นาโปลี | 41 | 34 | 9 | 14 | 11 | 38 | 45 |
| 14. | ปีอาเซนซ่า | 37 | 34 | 7 | 16 | 11 | 29 | 45 |
| 14. |  กายารี  | 37 | 34 | 9 | 10 | 15 | 45 | 55 |
| 14. |  เปรูจา  | 37 | 34 | 10 | 7 | 17 | 48 | 62 |
| 17. |  เวโรน่า | 27 | 34 | 6 | 9 | 19 | 38 | 64 |
| 18. |  เรจจินา | 19 | 34 | 2 | 13 | 19 | 28 | 67 |
เซเรียอา ฤดูกาล 1994-1995

|  |  | เซเรียอาฤดูกาล 1994-95 | แต้ม | เล่น | ชนะ | เสมอ | แพ้ | ได้ | เสีย |
| --- | --- | --- | --- | --- | --- | --- | --- | --- | --- |
|  | 1. | ยูเวนตุส | 73 | 34 | 23 | 4 | 7 | 59 | 32 |
|  | 2. |  ลาซิโอ | 63 | 34 | 19 | 6 | 9 | 69 | 34 |
|  | 2. |  ปาร์ม่า | 63 | 34 | 18 | 9 | 7 | 51 | 31 |
|  | 4. |  มิลาน | 60 | 34 | 17 | 9 | 8 | 53 | 32 |
|  | 5. |  โรม่า | 59 | 34 | 16 | 11 | 7 | 46 | 25 |
|  | 6. |  อินเตอร์ | 52 | 34 | 14 | 10 | 10 | 39 | 34 |
|  | 7. |  นาโปลี | 51 | 34 | 13 | 12 | 9 | 40 | 45 |
|  | 8. |  ซามป์โดเรีย | 50 | 34 | 13 | 11 | 10 | 51 | 37 |
|  | 9. |  กายารี | 49 | 34 | 13 | 10 | 11 | 40 | 39 |
|  | 10. |  ฟิออเรนติน่า | 47 | 34 | 12 | 11 | 11 | 61 | 57 |
|  | 11. |  โตริโน่ | 45 | 34 | 12 | 9 | 13 | 44 | 48 |
|  | 12. | บารี | 44 | 34 | 12 | 8 | 14 | 40 | 43 |
|  | 13. |  คริโมเนเซ่ | 41 | 34 | 11 | 8 | 15 | 35 | 38 |
|  | 14. |  เปโดว่า | 40 | 34 | 12 | 4 | 18 | 37 | 58 |
|  | 14. |  เจนัว | 40 | 34 | 10 | 10 | 14 | 34 | 49 |
|  | 16. | ฟอจจา | 34 | 34 | 8 | 10 | 16 | 32 | 50 |
|  | 17. |  เรจจินา | 18 | 34 | 4 | 6 | 24 | 24 | 56 |
|  | 18. |  เบรสชา | 12 | 34 | 2 | 6 | 26 | 18 | 65 |
นพรัตน์ สกุลอ๊อด

| ข้อมูลส่วนตัว |
| --- | --- | --- | --- |
ชื่อเต็ม:  นพรัตน์ สกุลอ๊อด
วันเกิด:  12 มีนาคม พ.ศ. 2529 (38 ปี)
สถานที่เกิด:  จังหวัดแพร่ ประเทศไทย
ส่วนสูง:  1.75 m (5 ft 9 in)
ตำแหน่ง:  กองหลังตัวซ้าย
สโมสรอาชีพ*
| ปี |  ทีม |  ลงเล่น |  (ประตู) |
|  |  ทรัพย์สินส่วนพระมหากษัตริย์ |   |   |
| 2558–2560 |  ไทยฮอนด้า |  31 |  (2) |
| 2560–2561 |  พัทยา ยูไนเต็ด |  36 |  (0) |
| 2562 |  สมุทรปราการ ซิตี้ |   |   |
| 2562 |  แอร์ฟอร์ซ ยูไนเต็ด |  8 |  (0) |
| 2563 |  ขอนแก่น |  2 |  (0) |
| 2563 |  หนองบัว พิชญ |  2 |  (0) |
| 2563–2564 |  อุดร ยูไนเต็ด |  11 |  (0) |
| 2564–2565 |  สงขลา |  16 |  (0) |
| 2565 |  บ้านบึง |  9 |  (0) |
| 2566 |  มหาสารคาม สามใบเถา |  12 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 พฤษภาคม ค.ศ. 2023
นพรัตน์ สกุลอ๊อด เป็นนักฟุตบอลชาวไทย โดยเล่นตำแหน่งกองหลังตัวซ้าย
สโมสร

นพรัตน์เกิดที่จังหวัดแพร่ เขามีโอกาสได้เล่นให้กับทีมของโรงเรียนในการแข่งขันหลายรายการ ต่อมาเขาได้เซ็นสัญญาอาชีพกับสโมสรฟุตบอลทรัพย์สินส่วนพระมหากษัตริย์ ก่อนที่จะได้ย้ายไปเล่นให้กับไทยฮอนด้า
ในวันที่ 19 เมษายน พ.ศ. 2560 การแข่งขันไทยลีก นัดที่ไทยฮอนด้าเปิดบ้านพ่ายแพ้ต่อสุโขทัย 0–1 นพรัตน์พลาดท่าไปทำฟาล์วหนักใส่จอห์น บักจีโอ กองหน้าของสุโขทัย แบบไม่ได้ตั้งใจ ทำให้เขาได้รับใบแดงไล่ออกจากสนาม และถูกคณะกรรมการพิจารณาวินัยมารยาทของสมาคมกีฬาฟุตบอลแห่งประเทศไทยฯ ปรับเงินสี่หมื่นบาทและถูกสั่งห้ามไม่ให้ลงแข่งขันสามนัด ด้วยเหตุนี้ ทำให้เขาถูกสโมสรยกเลิกสัญญาเมื่อวันที่ 2 พฤษภาคม พ.ศ. 2560
ในวันที่ 20 พฤษภาคม พ.ศ. 2560 นพรัตน์ย้ายไปเล่นให้กับพัทยา ยูไนเต็ด พร้อมกับเพื่อนร่วมสโมสรเก่าอีกสองคน ได้แก่ สันติธร ลัทธิรมย์ และภีมวิชช์ ทองนิธิโรจน์ เขามีส่วนช่วยให้พัทยาทำผลงานได้ดีขึ้น โดยเฉพาะในด้านเกมรับ ต่อมาหลังจบฤดูกาล 2561 พัทยา ยูไนเต็ด ได้ทำการเปลี่ยนชื่อสโมสรเป็นสมุทรปราการ ซิตี้ และย้ายสนามเหย้าไปที่สนามกีฬาการกีฬาแห่งประเทศไทย บางพลี ซึ่งนพรัตน์ยังคงเล่นให้กับสโมสรต่อไป
ในวันที่ 19 กรกฎาคม พ.ศ. 2562 นพรัตน์ได้ย้ายไปแอร์ฟอร์ซ ยูไนเต็ด ในไทยลีก 2 ซึ่งเป็นการย้ายตัวสลับกันกับทวีคูณ ทองอ่อน ที่ย้ายไปเล่นให้กับสมุทรปราการแทน
ทีมชาติ

นพรัตน์เคยไปทดสอบฝีเท้ากับทีมชาติไทยรุ่นอายุไม่เกิน 16 ปี แต่ไม่ผ่านการคัดเลือก
เกียรติประวัติ > สโมสร

ไทยลีก 3 โซนภาคตะวันออกเฉียงเหนือ: 2565–66
เคเบิลใต้น้ำ

ภาพหน้าตัดเคเบิล
เคเบิลใต้น้ำ (อังกฤษ: submarine communications cable) เป็นสื่ออีกอย่างหนึ่งที่มีการใช้ในการสื่อสาร โทรคมนาคมระหว่างประเทศ มีการรับส่งสัญญาณทุกชนิดได้อย่างมีประสิทธิภาพ ได้มาการพัฒนาเทคโนโลยีเรื่อยๆมาเป็นลำดับตั้งแต่ ยุคของเคเบิลใต้น้ำชนิดแกน (coaxial cable) มาจนถึงสายเคเบิลชนิดใยแก้ว (optical fiber cable) ซึ่งมีใช้แพร่หลาย ทั่วโลกเพราะเหมาะกับสภาวการณ์ปัจจุบัน และมีการพัฒนาความสามารถให้ทันสมัย โครงข่ายเคเบิลใต้น้ำ (submarine cable networks) มีประวัติที่น่าสนใจ นับตั้งแต่ พ.ศ. 2393 มีการวางสายเคเบิลใต้น้ำที่ช่องแคบอังกฤษ ในขณะที่สายเคเบิลโทรเลขทางทราสแอตแลนติค เส้นแรกวางใน พ.ศ. 2410 ปัจจุบันสายเคเบิลใต้น้ำสามารถวางได้เร็วกว่าในอดีตเนื่องจาก ความก้าวหน้าของเทคโนโลยี ทำให้มีการวางสายเคเบิลใต้น้ำในภูมิภาคเอเชีย-แปซิฟิค นานกว่า 10 ปีแล้ว และมีปริมาณทราฟฟิกโทรศัพท์ระหว่างประเทศเพิ่มขึ้นถึง 10 เท่าตัว ประมาณกันว่า สิ้นปี 2539 นี้ ทั่วโลกจะมีการลงทุนทางด้านเคเบิลใต้น้ำใยแก้วมากกว่า 15 พันล้านดอลลาร์สหรัฐ ใน จำนวนหนึ่งกว่าครึ่งเป็นของภูมิภาคเอเชีย-แปซิฟิกเนื่องจากมีความเจริญเติบโตทางด้านเศรษฐกิจ ทำให้ความต้องการเพิ่มขึ้นอย่างรวดเร็ว
ระบบเคเบิลใต้น้ำเป็นช่องทางการสื่อสารที่ใช้สำหรับรับ-ส่งสัญญาณผ่านสายเคเบิลเฉพาะ  ชนิดที่วางฝังอยู่ใต้ทะเลเชื่อมโยงระหว่างสถานีเคเบิลใต้น้ำสองสถานีซึ่งอาจเป็นระหว่างจุดต่อจุดหรือประเทศต่อประเทศใช้สำหรับการเชื่อมโยงที่มีระยะทางไกลในยุคแรกของการใช้ระบบเคเบิลใต้น้ำใช้สายเคเบิลใต้น้ำ ชนิดสายทองแดงและสายแกนร่วมหรือสายโคแอกซ์ มีปัญหาการรับ-ส่ง สัญญาณจากการรบกวนของสัญญาณมาก จึงมีการพัฒนาระบบเคเบิลใต้น้ำชนิดเส้นใยนำแสง ขึ้นมาใช้งานทำให้ปัญหาลดน้อยลง ในสภาพภูมิอากาศแวดล้อมต่างๆ
การรับ-ส่งสัญญาณของเคเบิลใต้น้ำนี้ จะมีอุปกรณ์ทวนสัญญาณในการขยายสัญญาณในการรับ-ส่งตามระยะกำหนด ทำให้คุณภาพของสัญญาณเกือบคงที่ และความล่าช้าของสัญญาณมีน้อยลง ด้วยการพัฒนาโครงการต่างๆ ของเคเบิลใต้น้ำที่เกี่ยวข้องกับประเทศไทยมีขึ้นหลายโครงการ เช่น  โครงการเคเบิลใต้น้ำอาเซียน  โครงการเคเบิลใต้น้ำไทย-มาเลเซีย โครงการเคเบิลใต้น้ำ เอเซียอาคเนย์–ตะวันออกกลาง-ยุโรปตะวันตก 3 (SEW-ME-WE 3) และโครงการใต้น้ำแฟล็ก เป็นต้น ซึ่งระบบเคเบิลใต้น้ำมีการพัฒนา อย่างรวดเร็ว เพื่อประสิทธิภาพของการสื่อสารข้อมูลปริมาณสูงและสนองความต้องการช่องทางสื่อสารที่มีประสิทธิภาพสูง
ความหมาย

เคเบิลหรือสายนำสัญญาณใต้น้ำ คือ สื่อสัญญาณสำหรับการสื่อสารระยะทางไกล เปรียบเสมือนท่อส่งสัญญาณขนาดใหญ่ ที่มีการรับ-ส่งสัญญาณคุณภาพสูง โดยพัฒนาการของเคเบิลใต้น้ำ เริ่มจากชนิดแกนร่วม (Coaxial) จนมาถึงระบบใต้น้ำเคเบิลเส้นใยนำแสง (Optical Fiber) เนื่องจากเทคโนโลยีของเคเบิลชนิดแกนร่วมเป็นระบบอนาล็อก (Analog) การเพิ่มขนาดหรือขยายระบบทำได้ยาก และซับซ้อนในด้านการบำรุงรักษา เมื่อขนาดความจุของระบบใหญ่ขึ้น จะทำให้ขนาดของสายเคเบิลใหญ่ขึ้นด้วย และกรณีแถบความถี่ของระบบที่กว้างมากขึ้น จะเป็นผลให้สัญญาณ ในสายเคเบิลถูกลดทอน (Attenuation) ระยะทางการติดตั้งอุปกรณ์ทวนสัญญาณ (Repeater) จะลดลง ซึ่งเป็นผลให้มีความซับซ้อน และมูลค่าของระบบสูงขึ้นจากข้อจำกัดดังกล่าวข้างต้นจึงได้มีการพัฒนาเทคโนโลยีเฉพาะทางสำหรับระบบเคเบิลใต้น้ำเพื่อปรับปรุงระบบให้ทันสมัย มีประสิทธิภาพดีขึ้น จึงได้มีวิวัฒนาการมาเป็นระบบเคเบิลแบบดิจิทัล (Digital) เมื่อเปรียบเทียบกับระบบเคเบิลใต้น้ำชนิดแกนร่วมแล้วมีข้อดีกว่าหลายประการคือ สามารถรับ-ส่งสัญญาณได้ในแถบความถี่ที่กว้างกว่าราคาต่อวงจรต่ำกว่า มีน้ำหนักเบา นอกจากนี้ยังสามารถรับ-ส่งข้อมูลที่อัตราเร็วกว่า เนื่องจากใช้แสงที่มีความจุของช่องสัญญาณหรือแบนด์วิดท์กว้างกว่า ดังนั้นระยะทางระหว่างหน่วยทวนสัญญาณ (repeater) ของเคเบิลชนิดเส้นใยนำแสงจะมากหรือไกลกว่า
ระบบเคเบิลใต้น้ำในประเทศไทย

การสื่อสารโทรคมนาคมในประเทศไทยเริ่มนำระบบเคเบิลใต้น้ำเข้ามาใช้ตั้งแต่ปี พ.ศ. 2507 (ค.ศ.1964) จากการร่วมลงทุนกับประเทศญี่ปุ่นทำการวางสายเคเบิลใต้น้ำระหว่างประเทศไทยไปยังประเทศฟิลิปปินส์ ซึ่งประเทศไทยจะได้สิทธิใช้คู่สายเคเบิลจำนวน 10 ช่องทางโทรศัพท์ สามารถใช้ส่งโทรเลขได้พร้อมกัน 24 สาย ต่อมาประเทศญี่ปุ่น ได้สำรวจเพื่อการวางสายเคเบิลใต้น้ำ จากประเทศไทยและประเทศเวียดนามใต้เพื่อเชื่อมต่อกับประเทศฟิลิปปินส์ โดยการวางสายเคเบิลใต้น้ำในทะเลอ่าวไทย และนำสายขึ้นบกที่เขาแหลมหญ้าและเขาสาบ บ้านเพ อำเภอเมือง จังหวัดระยอง และเชื่อมโยงกับระบบถ่ายทอดวิทยุภาคพื้นดิน โดยใช้คลื่นวิทยุความถี่ไมโครเวฟจากเขาสาบมายังสัตหีบ แหลมฉบังแล้วเชื่อมโยงเข้ากรุงเทพมหานครต่อไป ต่อจากนั้นได้มีพัฒนาการ เกิดโครงการเคเบิลใต้น้ำตามมาอีกหลายโครงการทั้งของภาครัฐและภาคเอกชน
ระบบเคเบิลใต้น้ำในประเทศไทย > สถานีเคเบิลใต้น้ำในประเทศไทย (พ.ศ. 2526)

การสื่อสารแห่งประเทศไทย(ชื่อเดิม)ได้สร้างสถานีเคเบิลใต้น้ำเพื่อให้ประโยชน์ในการให้บริการระหว่างประเทศซึ่งประเทศไทย มีสถานีเคเบิลใต้น้ำทั้งหมดสี่แห่งในปีพ.ศ. 2526 คือ
สถานีชลี 1 - เพชรบุรี ตั้งอยู่ที่ ต.หาดเจ้าสำราญ อ. เมืองเพชรบุรี จ. เพชรบุรี
สถานีชลี 2 - สงขลา ตั้งอยู่ที่ ต. เขารูปช้าง อ.เมืองสงขลา จ.สงขลา
สถานีชลี 3 - ศรีราชา ตั้งอยู่ภายในบริเวณสถานีดาวเทียมภาคพื้นดิน ต.ทุ่งสุขลา อ.ศรีราชา จ. ชลบุรี
สถานีชลี 4 – สตูล ตั้งอยู่ที่ ต.ปากน้ำ อ.ละงู จ.สตูล
ระบบเคเบิลใต้น้ำใยแก้ว

ระบบเคเบิลใต้น้ำใยแก้ว ที่ใช้งานอยู่หรือกำลังจะใช้งานปีพ.ศ. 2531-2533 ในแถบมหาสมุทรแอตแลนติก ในแถบทะเลเหนือ หรือข่ายเคเบิลใต้น้ำในแถบมหาสมุทรแปซิฟิก จะใช้เคเบิลใต้น้ำในแถบมหาสมุทรแปซิฟิค จะใช้เคเบิลใยแก้วชนิด single-mode fibre ที่ความยาวคลื่นขนาด 1.3 ไมครอน (1.3 micrometer) ซึ่งเคเบิลใยแก้วนี้ ทำจากใยแก้วซิลิคอนที่บริสุทธิ์มาก (highly-pure sillicone glass fibre) ขนาดเส้นผ่าศูนย์กลางประมาณ 0.1-0.15 มิลลิเมตร ซึ่งใยแก้วนี้จะทำหน้าที่เหมือนกับเป็นท่อนำคลื่น (waveguide) ให้กับคลื่นแสงโดยใช้หลักการสะท้อนแสงในขอบเขตของใยแก้วนั้น
ระบบเคเบิลใต้น้ำใยแก้วซึ่งเป็นระบบดิจิตอล (digital system) เมื่อเปรียบเทียบกับระบบเคเบิลใต้น้ำชนิดแกนร่วมแล้ว จะเห็นได้ว่าระบบเคเบิลใต้น้ำใยแก้วมีข้อดีกว่าหลายประการคือ สามารถรับ-ส่งสัญญาณได้ในแถบความถี่ที่กว้างกว่าราคาต่อวงจรก็ต่ำกว่าและยังมีน้ำหนักเบาอีกด้วย นอกจากนี้ยังสามารถรับ-ส่งข้อมูล ที่อัตราเร็วกว่าเคเบิลชนิดแกนร่วมแต่สิ่งสำคัญคือระยะทางระหว่างตัวทวนสัญญาณ (repeater syacing) ของเคเบิลใยแก้วก็มากกว่า
ลักษณะการทำงานของระบบเคเบิลใยแก้วสัญญาณไฟฟ้าแบบดิจิตอลจะถูก modulate เข้ากับแหล่งกำเนิดแสงที่นี้อาจเป็นเลเซอร์ไดโอกชนิด ILD(Injection Laser Diode) หรือ LED ( Light Emitting Diode) ก็ได้สัญญาณที่ออกมาจะเป็นสัญญาณแสงซึ่งจะถูกส่งผ่านไปตามเคเบิลใยแก้วระยะหนึ่งจนถึงตัวทวนสัญญาณ สัญญาณก็จะถูกเปลี่ยนกลับเป็นสัญญาณไฟฟ้า (eloctrical signal) โดยใช้โฟโต้ไกโกชนิด PIN หรือ APD (Avalanche photo diode) สัญญาณไฟฟ้านี้ก็จะถูกนำมาขยาย และกำเนิดสัญญาณไฟฟ้าใหม่ (regeneratc) แก้วจะเปลี่ยนเป็นสัญญาณแสง (optical signal) โดยถูก modulate กับแหล่งกำเนิดแสงอีกครั้งหนึ่ง และผ่านเคเบิลใยแก้วจนถึงปลายทาง (dislant terminal) กับปลายทางสัญญาณแสงก็จะถูกเปลี่ยนกลับเป็นสัญญาณไฟฟ้า เพื่อต่อเข้าชุมสายต่อไป ซึ่งลักษณะการทำงานนี้จะเป็นเช่นเดียวกันทั้งด้านรับและส่งสำหรับการจ่ายไฟเลี้ยงให้กับตัวทวนสัญญาณระบบการจ่ายไฟจะป้อนกระแสไฟตรงที่กระแสตรงที่มีค่ากระแสคงที่ผ่านตัวนำโลหะ (ทองแดง) ในสายเคเบิลและครบวงจรด้วยระบบพื้นทะเล (Ocean Ground) ที่ปลายทางทั้ง 2 ด้าน ซึ่งมีลักษณะของระบบจ่ายไฟเลี้ยงเหมือนกับระบบเคเบิลใต้น้ำแกนร่วม
บทสรุป

ปัจจุบันการสื่อสาระหว่างประเทศมีระบบดาวเทียมและระบบเคเบิลใต้น้ำเป็นข่ายสื่อสัญญาณเมื่อเปรียบเทียบการใช้งานของทั้งสองระบบแล้วจะเห็นได้ว่า
1. ต้นทุนของระบบเคเบิลใต้น้ำใยแก้วมีแนวโน้มจะต่ำลงเรื่อย ๆ เพราะจะเป็นระบบที่ได้รับการพัฒนาให้มีความสูงและอายุการใช้งานยาวมาก แม้ว่า ในอนาคตระบบดาวเทียมจะมีราคาลดลง แต่จะมากเพราะมีต้นทุนคงที่ส่วนหนึ่งคือ เป็นค่าส่งดาวเทียมที่ต้องใช้เชื้อเพลิงเป็นพลังงานขับเคลื่อนจรวดอีกทั้งอายุการใช้งานดาวเทียมแต่ละดวงไม่ยาวมากเท่าเคเบิลใต้น้ำ
2. ระบบเคเบิลใต้น้ำใยแก้วขนาด 1 คู่ เส้นใยรุ่นใหม่มีความจุพอ ๆ กับระบบดาวเทียมกล่าวคือสามารถรับ-ส่งสัญญาณทราฟฟิกแบบดิจิตอลได้ถึง 1.8 Gbit/sในขณะที่ดาวเทียมดวงหนึ่งมีแถบความถี่ใช้งานได้ (Useablc band-width) ประมาณ 1000 Mllz หรือใช้งานได้ 1.8 Gbits/s ซึ่งเท่ากับระบบเคเบิลฯ 1 คู่เส้นใย แต่การวางเคเบิลใต้น้ำระบบหนึ่ง ๆ จะบรรจุเส้นใยแก้วได้หลายคู่ ดังนั้น โดยทั่ว ๆ ไประบบเคเบิลใต้น้ำใยแก้วจะสามารถแบ่งให้มีความจุมากกว่าระบบดาวเทียมได้
3. ระบบดาวเทียม ต้องมีการแบ่งสรรตำแหน่งในวงโคจรคงที่ (Geostationary orbit)ซึ่งทุกประเทศแสวงหามาใช้งาน และระบบดาวเทียมเป็นระบบวิทยุจึงมีขีดจำกัดเรื่องความถี่ ซึ่งเป็นทรัพยากรที่แต่ละประเทศต้องแบ่งกันใช้และการซ่อมดาวเทียมที่อุปกรณ์เกิดเสียหรือชำรุดทำได้ยาก ในขณะที่เคเบิลใต้น้ำใยแก้วไม่มีปัญหาในเรื่องตำแหน่งโคจร เพราะมีน่านน้ำสากลกว้างใหญ่ไพศาลให้เลือกวางเคเบิลได้และเป็นระบบที่ใช้ความถี่แสงรับ-ส่งเฉพาะในเส้นใยแก้วเท่านั้น ไม่แผ่กระจายออก จึงไม่มีปัญหาเรื่องความถี่รบกวนกันหรือการแบ่งกันใช้งาน อีกทั้งการซ่อมเคเบิลที่เสียหรือชำรุดก็ทำได้ง่ายกว่า จากข้อที่ได้เปรียบเหล่านี้ ควรคะเนได้ว่าจะมีการใช้งานระบบเคเบิลใต้น้ำใยแก้วเป็นระบบหลักของการสื่อสารระหว่างประเทศ… ในอนาคต
ตำรวจอวกาศเกียบัน

| ตำรวจอวกาศเกียบัน |
| --- | --- |
ประเภท: Tokusatsu Superhero fiction Science fiction
สร้างโดย: Toei
พัฒนาโดย: Shozo Uehara
กำกับโดย: Yoshiaki Kobayashi
แสดงนำ: Kenji Ohba Wakiko Kano
บรรยายโดย: Issei Masamune
ดนตรีแก่นเรื่องเปิด: "Space Sheriff Gavan" by Akira Kushida
ดนตรีแก่นเรื่องปิด: "Hoshizora no Message" by Akira Kushida
ผู้ประพันธ์เพลง: Michiaki Watanabe
ประเทศแหล่งกำเนิด: Japan
จำนวนตอน: 44
การผลิต
ผู้อำนวยการสร้าง: Yūyake Usui (TV Asahi) Susumu Yoshikawa Itaru Orita (Toei)
ออกอากาศ
เครือข่าย: TV Asahi
ออกอากาศ: March 5, 1982 – February 25, 1983
ตำรวจอวกาศเกียบัน (ญี่ปุ่น: 宇宙刑事ギャバン; โรมาจิ: Uchû keiji Gyaban; อังกฤษ: Space Sheriff Gavan) เป็นซีรีส์เมทัลฮีโรยุคแรกออกอากาศในวันที่ 5 มีนาคมค.ศ. 1982 ถึง 27 กุมภาพันธ์ ค.ศ. 1983 ทาง ทีวีอาซาฮี ที่มีตัวเอกเป็นนักรบอวกาศที่สวมชุดเกราะ และมีอาวุธกับพาหนะไฮเทค ช่วยปกป้องโลกจากการรุกรานขององค์กรอาชญากรรมอวกาศมาคู (宇宙犯罪組織マクー) มีจำนวนตอนทั้งหมด 44 ตอน และตอนพิเศษอีก 2 ตอน ได้แก่ ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE (海賊戦隊ゴーカイジャーVS宇宙刑事ギャバンTHE MOVIE) และ ตำรวจอวกาศเกียบัน THE MOVIE (宇宙刑事ギャバン THE MOVIE)
ตำรวจอวกาศเกียบัน ถือเป็นปฐมบทการต่อสู้ของเหล่าตำรวจอวกาศในยุคหลังต่อมาอีก 2 นายคือ ตำรวจอวกาศชาลีบัน และ ตำรวจอวกาศไชเดอร์
เนื้อเรื่อง

เมื่อมนุษยชาติมีความต้องการเรียนรู้ความเป็นไปของห้วงอวกาศ มีการสร้างสถานีอวกาศขึ้นเพื่อเป็นบันไดไปสู่การใช้ชีวิตและท่องเที่ยวไปในอวกาศของมวลมนุษย์ชาติ แต่อีกด้านหนึ่งของความมืดมิดในห้วงอวกาศ สลัดอวกาศมาคู ที่มี ดอน เฮอเรอร์ เป็นผู้นำก็กำลังหมายจะครอบครองโลกและห้วงอวกาศอยู่ สมาคมตำรวจอวกาศที่มีฐานที่มั่น ณ ดาวบาร์ด จึงเลือกที่จะส่ง เกียบัน ตำรวจอวกาศหนุ่มผู้เป็นลูกครึ่งระหว่างโลกและดาวบาร์ดมาปกป้องโลกมนุษย์ เขาเป็นลูกชายของ วอยเซอร์ ชาวดาวบาร์ด และ อิจิโจจิ ทามิโกะ มนุษย์ชาวโลก สำหรับ วอยเซอร์ นั้นเป็นตำรวจอวกาศที่หายสาบสูญไประหว่างการปฏิบัติภาะกิจลับในการคุ้มครอง ดร.โฮชิโนะ ทาคุม่า ผู้พัฒนาระบบปืนเลเซอร์อันทรงพลังที่นำพลังงานอันร้อนแรงของดวงอาทิตย์มาแปรเปลี่ยนเป็นพลังงานเลเซอร์ของปืนเลเซอร์ที่มีอนุภาพในการทำลายล้างที่ร้ายกาจที่สุด
เกียบัน จึงเต็มใจอย่างยิ่งที่จะรับภาระกิจจากผู้บัญชาการ คอม เพื่อปกป้องโลกมนุษย์ดินแดนมาตุภูมิของเขาจากสลัดอวกาศ มาคู และอีกทางหนึ่งระหว่างเส้นทางการต่อสู้ของเขาการสืบหาบิดา หรือ วอยเซอร์ ที่สาบสูญไปก็เป็นอีกเป้าหมายหนึ่งที่ เกียบัน หวังเป็นอย่างยิ่งว่าเขาน่าจะได้พบพ่อเขาที่โลกมนุษย์แห่งนั้น
ตัวละคร > ตัวละครหลัก

ตำรวจอวกาศหนุ่มลูกครึ่งมนุษย์โลกกับมนุษย์ดาวบาร์ดโดยเขามีแม่เป็นชาวโลกชื่อ อิจิโจจิ ทามิโกะ (一条寺 民子) กับวอยเซอร์ (Voicer) ตำรวจอวกาศที่มาประจำ ณ เขตนี้ของอวกาศแต่เนื่องจากเขาได้หายสาปสูญไประหว่างปฏิบัติหน้าที่จึงถูกสันนิษฐานว่าตายไปแล้ว เร็ตซึจึงใช้นามสกุลของแม่เป็นนามแฝงขณะปฏิบัติหน้าที่บนโลก เมื่อต้องการจะเปลี่ยนร่างเพื่อต่อสู้กับเหล่าร้ายเขาจะตะโกนว่า "Jōchaku" (蒸着) จากนั้นยานแม่โดลกีรันที่ได้รับสัญญาณจะทำการส่งชุดเกราะที่เรียกว่า "คอมแบทสูท" มาในรูปของอนุภาคขนาดเล็กที่เรียกว่า "Granium" (グラニウム) ส่งเข้ามาประกอบกับร่างของเร็ตสึด้วยเวลา 0.05 วินาที นอกจากภารกิจในการต่อสู้กับองค์กรอาชญากรรมอวกาศมาคูในเนื้อหาปกติแล้ว เกียบันยังมีบทบาทในการต่อสู้กับเหล่าร้ายในซีรีส์ต่อ ๆ มาของตำรวจกาศและฮีโร่อื่น ๆ ในเครือของโตเอะอีกหลายครั้ง ได้แก่ คอยช่วยเหลือชาลีบันในการต่อสู้กับกลุ่มอาชญากรอวกาศมาโด มีส่วนช่วยรับมือกับการโจมตีของจักรวรรดิ์ฟูม่าในส่วนอื่น ๆ ของกาแลคซี่โดยปรากฏเป็นฟุตเทจสั้น ๆ และภาพวาดประกอบการบรรยายในซีรีส์ของไชเดอร์ นอกจากนี้ในยุคเฮเซย์ยังเคยร่วมต่อสู้ร่วมกับขบวนการโจรสลัดโกไคเจอร์ในโอกาสครบรอบ 30 ปีของซีรีส์ตำรวจอวกาศอันนำไปสู่การสร้างภาคต่อของตำรวจอวกาศใหม่ ๆ ในยุคเฮเซย์ต่อไป
ตัวละคร > ตัวละครอื่น ๆ

เลขาคนสนิทของผู้บัญชาการโคมคอยช่วยเหลือให้คำปรึกษาแก่เกียบันเช่นเดียวกัน และเคยเดินทางมายังโลกเพื่อทำหน้าที่เป็นผู้ช่วยของเกียบันแทนมีมี่ที่เดินทางกลับไปเยี่ยมแม่ที่ดาบบาร์ดช่วงตลอดครึ่งหลังของซีรีส์
ตำรวจอวกาศที่ประจำอยู่ที่ดาวบีสต์เดินทางมาช่วยเหลือเกียบันในการต่อสู้กับพวกมาคู
ตัวละคร > องค์กรอาชญากรรมอวกาศมาคู

องค์กรอาชญากรรมอวกาศมาคู (宇宙犯罪組織マクー) องค์กรชั่วร้ายที่นำโดย ดอน เฮอร์เรอร์ เพื่อทำการก่ออาชญากรรมทุกรูปแบบทั่วอวกาศโดยมีฐานทัพใหญ่ "ปราสาทมาคู" ซึ่งซ่อนตัวอยู่ใน " บรรยากาศมาคู" มิติชั่วร้ายที่สร้างและควบคุมโดยดอน เฮอร์เรอร์และเชื้อสาย เป็นองค์กรที่เป็นแหล่งรวมอาชญากรตัวร้ายจากดาวต่าง ๆ เพื่อปล้นชิงสิ่งมีค่าจากดวงดางต่าง ๆ เคยถูกทำลายมาแล้วตอนที่ดอน เฮอร์เรอร์ถูกเกียบันปราบลงในตอนสุดท้ายของซีรีส์ และมาปรากฏอีกครั้งในภาพยนตร์ตอนพิเศษ ตำรวจอวกาศเกียบัน เดอะ มูฟวี่ โดยเป็นที่ซ่อนของไบรตั้นกับเหล่าสมุนที่พยายามจะคืนชีพแก่ดอน เฮอร์เรอร์แต่ถูกเกียบัน Type-G ขัดขวางและถูกทำลายไปอีกครั้ง